laion/Wikipedia-Exotic huggingface dataset:
קריטאו

בֶּנֶדֶטוֹ גָארֶת (באיטלקית: Benedetto Gareth, בקטלונית: Benet Garret המכונה קַרִיטֶאוֹ (Chariteo); סביב 1450 בברצלונה – סביב 1514 בנאפולי) היה משורר איטלקי יליד ספרד, נואם, סופר ומוזיקאי, ממוצא קטלאני. מוצאו של קריטאו ממשפחת אצילים מטורטוסה שכללה גם את אסטיב דה גארט (Esteve de Garret), הנשיא ה-48 (1515–1518) של הז'נרליטט דה קטלוניה, נולד בברצלונה ב-1450 ועבר לנאפולי בעקבות אלפונסו החמישי, מלך אראגון בין השנים 1467 ל-1468. הוא התחתן עם פטרונילה ויניול (Petronilla Vignoles), הידועה בשם ניזאאה (Nisaea). בעיר האיטלקית הוא בא במגע עם משוררים כמו סנאדזרו (אנ') ופונטאנו (אנ') ומאקדמיה פונטאניאנה (אנ') קיבל את הכינוי "קריטאו" שפירושו "בן החסדים" על כישרונותיו הרבים כמו אלה של נואם, חוקר תרבות ומוזיקאי. ב-1486 הוא מונה לשומר החותם הגדול המלכותי, וב-1495 החליף את פונטאנו בתפקיד מזכיר המדינה של פרדיננדו השני, מלך נאפולי. במהלך הכיבוש של שארל השמיני, מלך צרפת, שנמשך מפברואר עד יולי 1495, נשלח פרדיננדו לגלות וקריטאו הלך בעקבותיו יחד עם כל החצר לאי פרוצ'ידה ואז לאיסקיה, סיציליה וקלבריה, עד שהמלך ערך את כניסתו המנצחת לנאפולי ב-7 ביולי באותה שנה. בשנת 1501, כאשר ההתקפה של לואי השנים עשר, מלך צרפת מוטטה את שושלת אראגון, הוא עזב שוב את העיר נאפולי ועבר לרומא שם מצא הגנה תחת אגוסטינו קיגי והצטרף לחוג הספרותי של אנג'לו קולוצ'י (אנ'). בשנת 1503, כאשר הצרפתים גורשו מנאפולי ופרננדו הקתולי מונה למלך, הוא הצליח לחזור לנאפולי שם ביצע את המשימות הרבות שהטיל עליו גונסלו פרננדס די קורדובה (אנ'), שהיה המושל מטעם המלך. בשנים אלו הוא כתב ספר שירים בשם "אנדימיון" באיטלקית על פי הדגם של פרנצ'סקו פטרארקה, המוקדש לאישה בשם לונה, שיצא לאור בנאפולי בהוצאת קאנטו ב-1506, וכן שני שירים בטרצינה בשמות "פאשה" (Pascha) והמטמורפוזות (Metamorphoses), שפורסמו ב-1509. Works by Chariteo - at Open Library, Internet Archive Scores or librettos by Chariteo, at International Music Score Library Project, Project Petrucci LLC. Maria-Isabel Segarra, Endimió retornat. Estudi sobre Benet garret, «Il Cariteo» (PDF), Barcelona, Omicron, 2007, p. 181 Alla Luna. Saggio sulla poesia del Cariteo FILARETE ON LINE UNIVERSITÀ DEGLI STUDI DI MILANO. Pubblicazioni della Facoltà di Lettere e Filosofia - PDF Free Download
חיפש אתונות ומצא מלוכה

יצא לחפש אתונות ומצא מלוכה הוא פתגם עממי המבוסס על סיפור משיחת שאול למלכה הראשון של ממלכת ישראל המאוחדת על ידי שמואל הנביא, שמתואר בספר שמואל א', פרקים ט' ו–י'. הפתגם מתאר אדם שעסק בעניינים פעוטים ומגיע במפתיע לגדולה, כמו שאול, שבעת שהלך לחפש את האתונות שאבדו לאביו. פגש את שמואל שמשח אותו למלך. בספר שמואל א', פרק ח' מסופר שזקני ישראל פנו אל שמואל בבקשה להמליך עליהם מלך כפי שיש לכל העמים האחרים. שמואל התפלל לאלוהים ונענה כי עליו לשמוע בקול הזקנים. באותו זמן, קיש בן אביאל משבט בנימין איבד אתונות, ושלח את שאול בנו בליווי נער לחפש אותן. שאול חיפש באזור הגובל בין נחלת שבט בנימין לנחלת שבט אפרים, בין שילה לרמה (עירו של שמואל הנביא), אך לא מצא אותן. הוא הציע לנערו לשוב אל ביתם, ונערו שכנע אותו לשאול בעצתו של שמואל הנביא, שנמצא ברמה. בפגישתם, הודיע שמואל לשאול שהאתונות כבר נמצאו והוא אינו צריך לעסוק בחיפושן. בנוסף הוא הודיע לו שאלוהים בחר בו למלך ישראל, ושמואל מושח את שאול למלך. וכך שאול, שיצא מביתו רק כדי לחפש את האתונות שאבדו לאביו, זכה במלוכה. סופרים אחדים, בהם אשר ברש, שאול טשרניחובסקי ובן ציון לוריא, מעלים ביצירותיהם את השאלה האם טוב לאדם להגיע במפתיע לגדולה ולזכות בדבר יקר מבלי שחיפש אותו. מתיה קם ופיליפ טריה, ביטויים ופניני לשון מסיפור שאול המלך, באתר תרבות • il אלי אשד, שיח העידנים של אשר ברש - שאול המלך והאתונות, באתר המולטי יקום של אלי אשד, ‏2012-08-20 בְּעֵין-דּוֹר / שאול טשרניחובסקי - פרויקט בן־יהודה המלך / שאול טשרניחובסקי - פרויקט בן־יהודה שאול ובנימין בן ציון לוריא, באתר www.booksefer.co.il
בית החייל

בית החייל היא רשת מתקני הארחה ולינה המספקים לכל חיילי צה"ל ושוטרי משמר הגבול בשירות סדיר אפשרות מגורים ונופש פשוטה וזולה. בתי החייל הוקמו על ידי האגודה למען החייל ופרושים בערים שונות ברחבי הארץ. בבתי החייל לרוב מספר גדול של חדרי שינה (בדרך כלל 3-4 מיטות בחדר), שירותים ומקלחות צמודים וחדרי אוכל. חלק מהמתקנים מציעים גם מתקני ספורט, מכונות כביסה, חדרי כושר, בריכות ואודיטוריומים. חיילי צה"ל מכל החילות זכאים ללינה בבית החייל בשלושה מצבים: לינת קבע - חיילים בודדים, חיילים המשרתים בבסיסים בהם אין מקומות לינה, או חיילים הגרים במרחק הגדול מ-100 ק"מ ממקום שירותם, זכאים למגורים קבועים בבית החייל על-חשבון הצבא. לינת בודד - חייל הנשלח לביצוע משימה שלא באזור של יחידה צבאית כלשהו ולא באזור מגוריו, יכול לפנות לקצין העיר ויקבל הפניה להתארח בבית החייל ללילה אחד (לדוגמה: מש"קית ת"ש או מפקד שעשו ביקורי בית באזור רחוק). נופש - חייל שמעוניין להתארח בבית החייל (או במתקנים אזרחיים שבהסדר עם צה"ל) בזמן חופשתו, יכול לפנות באופן פרטי ולשלם על האירוח מכספו (במחירים מסובסדים של האגודה למען החייל). לעיתים כמות מקומות הלינה בבית החייל איננה מספיקה על מנת להלין את כל החיילים, במקרים כאלו, החיילים מקבלים שוברים ללינה במקומות לינה באזור אשר יש להם הסדר עם צה"ל. בית החייל בקריית שמונה (1992) בית החייל בטבריה (1984) בית החייל בחיפה (1974) בית החייל בירושלים (1970) בית החייל בתל אביב (1965) בית השריון בתל אביב בית החייל באשדוד (1989) בית החייל בקריית מלאכי (1984) בית החייל בבאר שבע (1949; 1974) בית החייל באילת (1984) האגודה למען החייל בית השוטר רשימת בתי החייל באתר "האגודה למען החייל" זכאות ללינה בבית החייל באתר "שרות ייעוץ לאזרח" נתן אקסלרוד, פתיחת בית החייל בבאר שבע, אוסף יומני כרמל באתר YouTube ‏, במעמד יגאל אלון ויוסף שפרינצק (1949) טלילה בן זכאי, בית החייל - בית לחייל ולאמן, מעריב, 13 בפברואר 1969
שראלדו בקר

שראלדו בקר (בהולנדית: Sheraldo Becker;‏ נולד ב־9 בפברואר 1995) הוא כדורגלן הולנדי-סורינאמי, המשחק בריאל סוסיאדד הספרדית בעמדת הקיצוני. בשנת 2004 הצטרף בקר לאקדמיות הנוער של אייאקס. בקר החל את עונת 2013/2014 במשחק עבור קבוצת המילואים של אייאקס במסגרת ליגת המשנה בהולנד בהפסד 0–3 ביתי לפורטונה סיטארד. ב-28 בפברואר 2014, בקר כבש את שערו הראשון בקריירה נגד דן בוס. ב-8 במאי 2014, הוא נכלל בסגל של הקבוצה הבוגרת על ידי המאמן פרנק דה בור לשני משחקי ידידות מול פרסיה ג'קרטה ופרסיב בנדונג באינדונזיה. ב-2015, בקר הושאל לזוולה, מליגת העל ההולנדית, במטרה לצבור יותר זמן משחק וניסיון. בקר השפיע ותרם משמעותית למועדון ההולנדי במהלך תקופת ההשאלה שלו, כאשר רשם 26 הופעות וכבש 4 שערים. לאחר שחזר לאייאקס, חוזהו של בקר הסתיים, והוא הצטרף לדן האג ב-2016, שם בילה שלוש עונות. ההופעות שלו בליגה ההולנדית משכו את תשומת הלב של המועדון הגרמני אוניון ברלין, ובשנת 2019, הוא עשה את המעבר לאוניון ברלין מהבונדסליגה. בקר המשיך להציג את כישוריו, בזמן שהוא הפך מהר מאוד לשחקן חשוב עבור הקבוצה, ואף עזר להם להבטיח את מקומם בבונדסליגה. בשנת 2022, בקר זכה להכרה על ביצועיו הבולטים ונבחר לשחקן חודש אוגוסט בבונדסליגה לאחר שכבש 4 שערים וגם סיפק 2 בישולים ב-4 משחקים. בסך הכל, בקר ביסס את עצמו כשחקן כנף מוכשר ורב-תכליתי. ב-3 באוקטובר 2023 כבש את שערי הבכורה שלו בליגת האלופות שכבש צמד בהפסד 3-2 לבראגה, אלו היו גם השערים הראשונים אי פעם של קבוצתו במפעל. ב-13 בינואר 2024 נמכר בקר לריאל סוסיאדד. בקר שיחק בנבחרות הנוער של הולנד. אך למרות זאת, שראלדו בקר נכלל בסגל נבחרת סורינאם בנובמבר 2020, לאחר שהוכרז על זכאותו המלאה לייצג את הנבחרת הלאומית. למרות שסורינאם אינה מאפשרת ריבוי אזרחויות, המדינה הנפיקה דרכונים מיוחדים לספורטאים שנמצאים בתפוצות המעוניינים לייצג את סורינאם, מאז 2019. ב-4 ביוני 2021, בקר ערך את הופעת הבכורה שלו עם נבחרת סורינאם בניצחון 0–6 נגד נבחרת ברמודה במסגרת מוקדמות מונדיאל 2022. הוא כבש 2 שערים במשחק הראשון שלו כשחקן התקפה בנבחרת. שחקן החודש בבונדסליגה: אוגוסט 2022. מדיה וקבצים בנושא שראלדו בקר בוויקישיתוף שראלדו בקר, ברשת החברתית אינסטגרם שראלדו בקר, באתר Transfermarkt שראלדו בקר, באתר Soccerway שראלדו בקר, באתר BDFutbol שראלדו בקר, באתר WorldFootball.net שראלדו בקר, באתר National Football Teams שראלדו בקר, באתר FootballDatabase.eu שראלדו בקר, באתר ESPN Ajax en PEC Zwolle schudden elkaar de hand: jonge aanvaller verhuurd, voetbalprimeur Auch in diesem Jahr: Kein Weihnachtssingen beim 1. FC Union, tagesspiegel "Fee & contract details: Sheraldo Becker officially joins Real Sociedad from Union Berlin". OneFootball. 18 בינואר 2024. נבדק ב-18 בינואר 2024. {{cite web}}: (עזרה)
איטיל

איטיל או אתיל (ברוסית Итиль, בטורקית İtil) הייתה עיר על דלתת הוולגה, ששימשה כבירת ממלכת הכוזרים מאמצע המאה ה-8 ועד לסוף המאה ה-10. מקור שמה של העיר טורקי ומשמעותו "נהר הוולגה". איטיל שכנה בקצה הצפוני-מערבי של הים הכספי, לאורך גדות הוולגה. העיר הפכה לבירת ממלכת הכוזרים לאחר תבוסת הכוזרים במלחמה הכוזרית-ערבית השנייה. העיר מוזכרת במקורות הערביים מהמאה ה-9 גם כח'מליז', ואילו השם איטיל מקובל מהמאה העשירית ואילך. בשיא גדולתה, העיר איטיל הייתה מרכז הסחר החשוב והעיקרי של האזור. בחלקה המערבי היו בית משפט ונוכחות צבאית גדולה. החלק המזרחי נבנה מאוחר יותר ושימש כמרכז הסחר והעסקים שלה, והיו בו בתי מרחץ רבים וחנויות. בין שני החלקים היה אי קטן, שהתחבר ליתר חלקי העיר באמצעות גשר-צף, ובו ניצבו ארמונות הכאכאן והכאכאן בק הכוזרים. על פי מקורות ערביים, העיר הייתה מחולקת למעשה לשתי ישויות מוניציפליות: האחת נקראה איטיל, והשנייה כזראן. על פי מקורות אלו איטיל הייתה עיר בעלת אוכלוסייה מעורבת, יהודים, מוסלמים, נוצרים ופגאנים, שרבים מהם היו סוחרים ממדינות אחרות. לכל אחת מהדתות היו בתי תפילה משלהן בעיר. שבעה שופטים מונו על מנת ליישב סכסוכים בין הדתות - שני יהודים, שני נוצרים, שני מוסלמים ושופט אחד עבור הפגאנים. העיר איטיל הוחרבה כליל בשנת 969. ההחרבה מיוחסת לנסיך קייב דאז, סוויאטוסלאב הראשון. ההיסטוריונים אבן חוקל ומוקדסי התייחסו לאיטיל בכתביהם לאחר חורבנה כאשר בחלק מכתביהם חבויים רמזים לכך שהעיר נבנתה מחדש. אל-בירוני, בן האלף השני, דיווח כי איטיל נחרבה בשנית, אך לא הזכיר את העיר החדשה יותר, סאקסין, שנבנתה בסמוך למיקומה המקורי של איטיל. לפיכך קיימת האפשרות שהחורבן המאוחר של איטיל התרחש למעשה באמצע המאה ה-11. שרידיה הארכאולוגיים של איטיל מעולם לא זוהו בוודאות. אחת התאוריות גורסת כי הם נשטפו על ידי מפלסו העולה של הים הכספי. עם זאת בספטמבר 2008 דיווחו ארכאולוגים רוסים כי מצאו את שרידי הבירה איטיל, תשע שנים לאחר שהחלו בחפירות לגילוי ממצאים ארכאולוגיים שקשורים לממלכת הכוזרים. בראש צוות החפירות עמד ד"ר דמיטרי וסילייב מאוניברסיטת אסטרחן. פרופ' אברהם נ. פולק, כזריה, מוסד ביאליק, 1944. מדיה וקבצים בנושא איטיל בוויקישיתוף אהוד יערי, ‏האם סוף סוף נתגלתה הבירה האגדית של ממלכת הכוזרים היהודית?, באתר ‏מאקו‏, 3 באוגוסט 2022 פרופ' רוסי: מצאתי את בירתה האבודה של ממלכת הכוזרים, באתר הארץ, 22 באוגוסט 2008.
יוסף בנסולי

ר' יוסף בנסולי או בנשולי או אלבנשולי או אבן אלבנסולי או אבן סולי היה פייטן, סופר וחזן ספרדי בראשית המאה ה-14. ר' יוסף בנסולי נולד לר' דוד, כנראה בטולדו. ידוע לנו מעט על קורות חייו. חי בטולדו ובנוסף לעיסוקו כפייטן שימש כחזן וכסופר. נודע כבר בשנת 1306 כפייטן וחזן מפורסם בטולדו. תקופתו נחשבת לתקופה ירודה בתחום השירה והפיוט, בעיקר יחסית לימי הזוהר של השירה הספרדית. אף על פי כן, בלט רבי יוסף בנסולי באיכות שירתו וברגש המצוי בשיריו.. חוקר הפיוט חיים שירמן כתב על התוכחה "שובי נפשי לקונך": "אילולא שידענו מי מחברה, יכולנו ליחסה למשורר מתקופת ימי הזוהר של האסכולה הספרדית". בידינו כחמישה עשר שירי קודש שהודרו על ידי פרופ' יונה דוד בשמונה סוגות: שלוש קינות - שתיים מהן לתשעה באב. שתי תוכחות. שני פזמונים לשמחת תורה. אופן לשבת איכה. פיוט סילוק. רשות לנשמת לשבת איכה. פיוט מי כמוך - הפיוט הארוך ביותר מר' יוסף שהגיע לידינו. ארבעה פיוטים מסוג מוסתג'אב, אחד מהם לערב יום הכיפורים, ואחד לברכת זכרונות. הקינה איך משכני עליון, נאמרת בחלק מקהילות הספרדים בליל תשעה באב, והקינה שכינה צועקת בהרע נאמרת ביום תשעה באב בחלק מקהילות הספרדים והתימנים. פיוטי יוסף בנסולי : יוצאים לאור על פי כתבי-יד ודפוסים בצירוף חילופי נוסח וביאורים בידי יונה דוד. ירושלים: ר. מס, 1979. חיים שירמן. השירה העברית בספרד ובפרובאנס : מבחר שירים וסיפורים מחורזים ערוכים ומבוארים, בצירוף מבואות מפתחות וציורים, בידי חיים שירמן, ספר שני, כרך ב', תשס"ו, עמ' 485. ישראל דוידזון, אוצר השירה והפיוט, ד', עמ' 400. תוכחה הנושאת את שמו של ר' יוסף בנסולי בכתב יד, באתר הספרייה הלאומית. בכל שמות אלו נהג לחתום בעצמו בשיריו. יונה דוד, פיוטי יוסף בנסולי : יוצאים לאור על פי כתבי-יד ודפוסים בצירוף חילופי נוסח וביאורים בידי יונה דוד. ירושלים: ר. מס, 1979, עמ' 5 ו-50. יונה דוד. פיוטי יוסף בנסולי : יוצאים לאור על פי כתבי-יד ודפוסים בצירוף חילופי נוסח וביאורים בידי יונה דוד. ירושלים: ר. מס, 1979, עמ' 57 חיים שירמן, השירה העברית בספרד ובפרובאנס: מבחר שירים וסיפורים מחורזים ערוכים ומבוארים, בצירוף מבואות מפתחות וציורים, בידי חיים שירמן, ספר שני, כרך ב', תשס"ו, עמ' 485. יונה דוד, פיוטי יוסף בנסולי : יוצאים לאור על פי כתבי-יד ודפוסים בצירוף חילופי נוסח וביאורים בידי יונה דוד. ירושלים: ר. מס, 1979, עמ' 8. בספריה הלאומית מצוי כתב יד ובו תוכחה נוספת לר' יוסף בנסולי שלא נמנתה על ידי דוד. https://www.nli.org.il/he/manuscripts/NNL_ALEPH990001443530205171/NLI#$FL49275276 יונה דוד, פיוטי יוסף בנסולי : יוצאים לאור על פי כתבי-יד ודפוסים בצירוף חילופי נוסח וביאורים בידי יונה דוד. ירושלים: ר. מס, 1979, עמ' 30. סדור תפילת ישרים סדר תפילה כמנהג ספרדים, אמסטרדם 1740, ב', עמ' 98, סדר חמשה תעניות, אמסטרדם 1715, עמ' 128, ברנשטין, שמעון גרשון, על נהרות ספרד, עמ' 142.
גיורגי גאגואה

גיורגי גאגואה (בגאורגית: გიორგი გაგუა; נולד ב-10 באוקטובר 2001 בטביליסי) הוא כדורגלן גאורגי המשחק בעמדת החלוץ בדפורטיבו אלאבס הספרדית. גיורגי גאגואה נולד בטביליסי שבגאורגיה, הוא החל את קריירתו במחלקת הנוער של דינמו טביליסי ונורצ'י דינמואלי המקומיות משם עבר לשחק במחלקת הנוער של דפורטיבו אלאבס. ב-2022, גאגואה הושאל לריאל אוניון מהליגה הספרדית השלישית, עמם שיחק ב-28 הופעות בכל המסגרות מתוכן כבש 2 שערים בלבד. ב-2023, גאגואה נבחר לייצג את נבחרת גאורגיה עד גיל 21 ביורו הצעירות. ב-21 ביוני 2023, כבש גאגואה את שערו הראשון בנבחרת הצעירה נגד נבחרת פורטוגל במסגרת יורו הצעירות 2023, המשחק הסתיים בניצחון 2–0. במהלך יורו הצעירות 2023, גאגואה פתח בהרכב הנבחרת הגאורגית בכל משחק עד הדחתם בדו-קרב פנדלים ברבע הגמר מול ישראל, כאשר היה השחקן שהחטיא את אחד מהפנדלים. גיורגי גאגואה, באתר Transfermarkt גיורגי גאגואה, באתר Soccerway גיורגי גאגואה, באתר FootballDatabase.eu גיאורגיה U21 נגד פורטוגל U21, באתר TRANSFERMARKT
אליפות אירופה בכדורסל עד גיל 20 2023

אליפות אירופה בכדורסל עד גיל 20 לשנת 2023 נערכה בתאריכים 8–16 ביולי 2023 בהרקליון שביוון. צרפת זכתה באליפות בפעם השנייה בתולדותיה לאחר שגברה על ישראל בגמר 89–79 לאחר הארכה. בתחרות השתתפו 16 נבחרות: ספרד, האלופה המכהנת לשנת 2022 איטליה איסלנד - מקום 2 אליפות אירופה עד גיל 20 דרג ב' 2022 אסטוניה - מקום 3 אליפות אירופה עד גיל 20 דרג ב' 2022 בלגיה גרמניה טורקיה יוון - המארחת ישראל ליטא מונטנגרו סלובניה סרביה - מקום 1 אליפות אירופה עד גיל 20 דרג ב' 2022 צרפת פולין קרואטיה בסיבוב זה חולקו הקבוצות ל-4 בתים של 4 קבוצות כל אחת, כאשר כל הקבוצות עולות לשלב שמינית הגמר, שהתקיים בשיטת הצלבה - בית א' עם בית ב' ובית ג' עם בית ד' (מקום ראשון בבית א' מול מקום רביעי בבית ב', מקום ראשון בבית ג' מול מקום רביעי בבית ד', מקום שני בבית א' מול מקום שלישי בבית ב' וכן הלאה). שלוש הנבחרות שסיימו במקומות האחרונים ירדו לדרג ב' (כלומר רק הנבחרת במקום השלושה עשר נשארה בדרג א'). צרפת איליאס קאמרדין ישראל נועם יעקב צרפת איליאס קאמרדין יוון אוונגלוס זוגריס בלגיה תייס דה רידר ישראל דניאל וולף איסלנד אורי גונארסון - 18.3 למשחק ישראל דניאל וולף - 12 למשחק ישראל נועם יעקב - 7.6 למשחק אתר האינטרנט הרשמי של אליפות אירופה בכדורסל עד גיל 20 2023 (באנגלית) בתשואות: ישראל הפסידה בגמר אליפות אירופה, באתר ערוץ הספורט, 16 ביולי 2023 France star Kamardine takes home MVP award, פיב"א (באנגלית) פולין לא ירדה לדרג ב' בגלל שהיא אירחה את אליפות אירופה בכדורסל עד גיל 20 2024
מה קרה בגטקה?

מה קרה בגטקה? (באנגלית: Gattaca) הוא סרט קולנוע עתידני משנת 1997. נכתב ובוים על ידי אנדרו ניקול, בכיכובם של אית'ן הוק, אומה ת'ורמן וג'וד לאו. הסרט מציג כנבואת זעם, חברה שבה הגנטיקה היא השיקול היחידי לכל החלטה. החברה העושה שימוש ביכולות טכנולוגיות לשם השבחה גנטית, מקבלת אנשים לעבודה ולבתי ספר רק על פי המפה הגנטית שלהם, נותנת להם יחס הורי נאות בהתאם לגנטיקה שלהם ומקצה לאנשים עם לקויות או עם סיכוי גבוה ללקויות את מקומם של העבדים. המיפוי והאבחון הגנטי מאפשר למדוד את איכותו הגנטית של אדם ולהתאימו לתפקודים חברתיים שונים, בדומה לפרופיל צבאי. בעוד אפליה גנטית אסורה על-פי חוק, הנגישות הטכנולוגית מנצחת בחיי היומיום המעשיים. לכאורה, בעולם כזה, גורלו של אדם נקבע במידה רבה כבר בלידתו. אולם הבמאי קורא תיגר על סדר עולמי זה כאשר הוא מציב במרכז העלילה את וינסנט (אית'ן הוק) אשר נולד לבני מעמד נחות בהיריון ספונטני על המושב האחורי של מכוניתם. וינסנט זוכה ליחס משפיל מכל סובביו ובמיוחד ממשפחתו ויש לו גם כמה לקויות. אולם, וינסנט זכה בכמה תכונות טובות שאינן מקודדות בגנים, כמו נחישות, חריצות ומזל. בעזרת זהות שאולה, וינסנט זוכה בהשגים שמעט אנשים חסרי לקות זוכים בהם, הן בקריירה והן באהבה. וינסנט הצעיר נחות מבחינה גנטית אך אינו מוכן להשלים עם המקום המיועד לו. הוא חולם להיות אסטרונאוט ב"גטקה", סוכנות חלל כדוגמת נאס"א המשגרת לחלל כ-12 טיסות ביום. על מנת להגשים את חלומו הוא חייב להשתמש בתחבולות, להערים על המערכת ולהוכיח את ניצחון הרוח. המילה "גטקה" (Gattaca) מורכבת מסמליהן של מולקולות הבסיס המרכיבות את הדנ"א – A,‏ T,‏ C ו-G. סיסמת הפרסום של הסרט הייתה: "אין גֵן עבור רוח האדם". ביואתיקה אתר האינטרנט הרשמי של מה קרה בגטקה? (באנגלית) "מה קרה בגטקה?", במסד הנתונים הקולנועיים IMDb (באנגלית) "מה קרה בגטקה?", באתר נטפליקס "מה קרה בגטקה?", באתר AllMovie (באנגלית) "מה קרה בגטקה?", באתר Rotten Tomatoes (באנגלית) "מה קרה בגטקה?", באתר Box Office Mojo (באנגלית) "מה קרה בגטקה?", באתר Metacritic (באנגלית) "מה קרה בגטקה?", באתר אידיבי "מה קרה בגטקה?", תסריט הסרט באתר Scripts.com (באנגלית) "מה קרה בגטקה?", באתר Prime Video (באנגלית) "מה קרה בגטקה?", באתר Hulu סרטים (באנגלית) "מה קרה בגטקה?", במסד הנתונים הקולנועיים KinoPoisk (ברוסית) הכריזות בגטקה באספרנטו https://www.imdb.com/title/tt0119177/trivia?item=tr0655342
רחל אדיב

רחל אדיב (נולדה בשם רחל קיסל; 21 בינואר 1912 – 12 בינואר 1993) הייתה פעילת ציבור וסופרת. שימשה כחברת מועצת העיר חיפה וכחברת מרכז מפלגת העבודה. רחל קיסל נולדה באודסה, אוקראינה. במשך מלחמת העולם הראשונה נדדה עם הוריה ובסיומה של המלחמה התיישבו בגרודנו, כיום בלארוס. בגרודנו למדה בבית ספר תרבות והצטרפה לתנועת "השומר הצעיר". ב-1930 עברה המשפחה לוורשה, פולין וב-1932 עלו לארץ ישראל במסגרת העלייה החמישית. שנים אחדות שהתה בקיבוץ גן שמואל ולאחר מכן עבדה כפועלת בבית חרושת בתל אביב. ב-1936 עברה עם בעלה לחיפה והייתה פעילה במועצת הפועלות. במלחמת העולם השנייה התגייסה לצבא הבריטי ושימשה כקצינת חינוך. לאחר מלחמת העולם השנייה יצאה לשליחות לאירופה ובשנים 1960–1962 נשלחה מטעם מועצת הפועלות לדרום אמריקה ופעלה במספר מדינות. ב-1966 הצטרפה למפא"י, ובהמשך - מפלגת העבודה והייתה פעילה מטעמה. ב-1969 נבחרה לרכזת הנשים במפלגת העבודה בחיפה. וכן הייתה חברה במועצת העיר חיפה. המשיכה בפעילותה הפוליטית משך כל שנות ה-70. הייתה נשואה לישראל אדיב, מנהל בבנק הפועלים בחיפה, מראשוני העלייה השלישית. נפטר ב־1984. רחל אדיב נפטרה בחיפה ב-12 בינואר 1993. רחל אדיב פרסמה סיפורים ורשימות מ-1940 (ב"השומר הצעיר"), בעיתוני הארץ, ובביטאוני הבריגדה. באהלים (תל אביב: הוועד הארצי למען החייל היהודי, תש"ה 1945) ציורים – אריה ארוך בעקבות יהודים: רשמי מסע (תל אביב: הוצאת מחברות לספרות, תשכ"ד 1964) ציורים – יוחנן סימון שמו היה למאר: מפי עולים מברית-המועצות (תל אביב: עם עובד – תרבות וחינוך, תשל"ד 1974) ציורים – שמואל בונה רחל אדיב, ב"לקסיקון הספרות העברית החדשה" דין וחשבון ממושב מועצת הפועלות, באתר הארכיון הציוני רחל אדיב, ב"לקסיקון הספרות העברית החדשה" ⁨בעיות החיילת המשוחררת ⁩ | ⁨לחייל / החיל⁩ | 29 יוני 1945 | אוסף העיתונות | הספרייה הלאומית, באתר www.nli.org.il ⁨אות כבוד מכסיקאי לרחל אדיב רחל אדיב שליחת מועצת הפועלות ⁩ | ⁨דבר⁩ | 9 דצמבר 1960 | אוסף העיתונות | הספרייה הלאומית, באתר www.nli.org.il ⁨שליחות מועצת הפועלות באמריקה הלטינית⁩ | ⁨הארץ⁩ | 6 ספטמבר 1962 | אוסף העיתונות | הספרייה הלאומית, באתר www.nli.org.il ⁨ההסתייגויות ה"ידועות", ⁨על המשמר, 7 פברואר 1966, באתר הספרייה הלאומית ⁨מערכות ישראל – בכינוס בינלאומי של נשים, ⁨דבר⁩, 17 אוגוסט 1967, באתר הספרייה הלאומית ⁨תמונה, באתר הספרייה הלאומית ⁨במחלקת החברות ובמועצת העיר, ⁨למרחב, 30 אוקטובר 1969, באתר הספרייה הלאומית ⁨נציגות ממזרח אירופה עזבו כינוס במערב גרמניה בגלל נציגת ישראל ⁩ | ⁨מעריב⁩ | 21 אוקטובר 1970 | אוסף העיתונות | הספרייה הלאומית, באתר www.nli.org.il משה שרת, יומן אישי 1956, יום ה', 6/9/1956, באתר העמותה למורשת משה שרת ⁨התייר הישראלי הראשון לפולין ⁩ | ⁨שערים⁩ | 10 נובמבר 1955 | אוסף העיתונות | הספרייה הלאומית, באתר www.nli.org.il המחלקה לחינוך ולתרבות, למרחב,⁩ 26 יולי 1964, באתר הספרייה הלאומית
Sparks

"Sparks" הוא סינגל של השחקנית והזמרת האמריקאית, הילרי דאף, שיצא ב-7 באפריל 2015 בהוצאת חברת התקליטים RCA רקורדס. השיר מופיע כסינגל השלישי באלבום האולפן החמישי שלה, Breathe In. Breathe Out.. השיר נכתב על ידי כריסטיאן קרלסון, פיטר תומאס, טובה לו וסם שריב, והופק על ידי פיטר תומאס, כריסטיאן קרלסון, שווידן ואמילי רייט. נכון ליולי 2023, השיר הושמע למעלה מ-66 מיליון פעמים בספוטיפיי, ולמעלה מ-53 מיליון פעמים ביוטיוב. מידע על היצירה "Sparks" באתר מיוזיק בריינז מידע על הסינגל "Sparks" באתר מיוזיק בריינז סרטון השיר "Sparks" באתר יוטיוב Sparks, 2015-06-12, ארכיון מ-2023-02-09, נבדק ב-2023-07-05 Hilary Duff - Sparks (Fan Demanded Version), ארכיון מ-2023-03-14, נבדק ב-2023-07-05 "Sparks: Hilary Duff: MP3 Downloads" (בצרפתית). Amazon.fr. נבדק ב-31 במרץ 2015. {{cite web}}: (עזרה) "Sparks: Hilary Duff: MP3 Downloads" (בגרמנית). Amazon.de. נבדק ב-31 במרץ 2015. {{cite web}}: (עזרה) "Sparks: Hilary Duff: MP3 Downloads" (באיטלקית). Amazon.it. נבדק ב-31 במרץ 2015. {{cite web}}: (עזרה) "Sparks: Hilary Duff: MP3 Downloads" (בספרדית). Amazon.es. נבדק ב-31 במרץ 2015. {{cite web}}: (עזרה) "Sparks: Hilary Duff: MP3 Downloads". Amazon. נבדק ב-31 במרץ 2015. {{cite web}}: (עזרה) "音楽ダウンロード・音楽配信サイト mora ～WALKMAN®公式ミュージックストア～". עותק בארכיון (ארכיון) "Hilary Duff — Sparks". Tophit.
Still Falling for You

"Still Falling for You" הוא סינגל של הזמרת האנגליה, אלי גולדינג, שיצא ב-19 באוגוסט 2016 בהוצאת חברת התקליטים פולידור רקורדס. השיר מופיע בפסקול של הסרט ברידג'ט ג'ונס בייבי (אנ')‏. השיר נכתב על ידי אלי גולדינג, טובה לו, ריקרד יירנסון, איליה סלמנזאדה ושלבאק, והופק על ידי איליה סלמנזאדה ושלבאק. נכון ליולי 2023, השיר הושמע למעלה מ-318 מיליון פעמים בספוטיפיי, ולמעלה מ-202 מיליון פעמים ביוטיוב. מידע על הסינגל "Still Falling for You" באתר מיוזיק בריינז מידע על היצירה "Still Falling for You" באתר Discogs סרטון השיר "Still Falling for You" באתר יוטיוב מידע על השיר "Still Falling for You" באתר ספוטיפיי Nolfi, Joey (19 באוגוסט 2016). "Ellie Goulding releases 'Still Falling for You' from Bridget Jones's Baby soundtrack". Entertainment Weekly. נבדק ב-29 באוגוסט 2016. {{cite journal}}: (עזרה) "Still Falling for You – Ellie Goulding". AllMusic. נבדק ב-28 באוגוסט 2016. {{cite web}}: (עזרה) Still Falling For You (From "Bridget Jones's Baby" Original Motion Picture Soundtrack), 2016-08-19, ארכיון מ-2022-05-18, נבדק ב-2023-07-05 Ellie Goulding - Still Falling For You (From "Bridget Jones's Baby" Original Soundtrack), ארכיון מ-2016-12-17, נבדק ב-2023-07-05 "Still Falling for You (From "Bridget Jones's Baby" Original Motion Picture Soundtrack) – Single by Ellie Goulding". iTunes Store. United Kingdom. 19 באוגוסט 2016. נבדק ב-29 באוגוסט 2016. {{cite web}}: (עזרה) "Still Falling for You (Jonas Blue Remix) – Single by Ellie Goulding". iTunes Store. United Kingdom. 2 בספטמבר 2016. נבדק ב-7 בספטמבר 2016. {{cite web}}: (עזרה) "Still Falling for You (Laibert Remix) – Single by Ellie Goulding". iTunes Store. United Kingdom. 7 באוקטובר 2016. נבדק ב-14 באוקטובר 2016. {{cite web}}: (עזרה) "Still Falling for You (Live) – Single by Ellie Goulding". iTunes Store. United States. 11 בנובמבר 2016. נבדק ב-23 ביוני 2018. {{cite web}}: (עזרה) "Hot/Modern/AC > Future Releases". All Access Music Group. אורכב מ-המקור ב-29 באוגוסט 2016. נבדק ב-29 באוגוסט 2016. {{cite web}}: (עזרה) "Top 40/Mainstream > Future Releases". All Access Music Group. אורכב מ-המקור ב-29 באוגוסט 2016. נבדק ב-29 באוגוסט 2016. {{cite web}}: (עזרה) "Ellie Goulding "Still Falling for You"". Radio Airplay Italy (באיטלקית). נבדק ב-16 בספטמבר 2016. {{cite web}}: (עזרה)
אובה ויקטורין

אובה אריק אקסל ויקטורין (בשוודית: Owe Erik Axel Wiktorin;‏ נולד ב-7 במאי 1940) הוא גנרל שוודי בדימוס אשר שימש כמפקד העליון (מקביל לרמטכ"ל) השמיני של צבא שוודיה. ויקטורין נולד במוטלה ב-7 במאי 1940. בין 1961–1962 הוא הוכשר כטייס בבית הספר לטיסה בליונגביהד, וב-1964 התגייס לחיל האוויר השוודי. ב-1969 הוא מונה למפקד טייסת בכנף סאקרבורג. בין 1971–1973 הוא שרת באגף התכנון במשרד ההגנה. כמו כן הוא למד במכללת הסגל של הצבא השוודי ובמכללה האווירית לפיקוד ומטה בארצות הברית. בין 1980–1983 הוא שימש כראש אגף התכנון ולאחר שימש כסגן מפקד כנף יאמאטלנד עד 1984. ב-1986 הוא קום לדרגת גנרל מאיור וב-1991 לדרגת גנרל-לויטננט. שנה לאחר מכן הוא מונה למפקד המחוז הצבאי הדרומי. ב-30 ביוני 1994 הוא הועלה לדרגת גנרל ומונה למפקד העליון (מקביל לרמטכ"ל). ויקטורין היה המפקד העליון הראשון שנכנס לתפקיד לאחר סיום המלחמה הקרה. תקופת כהונתו התאפיינה בשינוי כללי באסטרטגיה של הכוחות המזוינים השוודיים. מגישה שנועדה להתגונן מפני ברית המועצות, לגישה גמישה יותר שנועדה להיערך לאיומים מגוונים. כמו כן, התאפיינה תקופתו בקיצוצים מסיביים בתקציב ההגנה לאחר שהאיום הסובייטי הוסר. הוא סיים את תפקידו ב-30 ביוני 2000. מדיה וקבצים בנושא אובה ויקטורין בוויקישיתוף אובה ויקטורין באתר הצבא השוודי